כל מה שעל יוצרי קולנוע לדעת באשר לסבבי פסטיבלים, החל בשאלה לאילו פסטיבלים כדאי לפנות וכיצד לעשות זאת, מה יש לעשות בשטח בזמן הפסטיבל עצמו, וכלה בהנחיות לעבודה עם חברות מכירות ואנשי יח"צ על אסטרטגיית פסטיבלים.

מהו תפקידם של פסטיבלי קולנוע לנוכח התרחשויות עולמיות וסערות פוליטיות? כיצד מתמודדים פסטיבלים עם צנזורה ולחץ פוליטי וכיצד הם ניגשים לנושא השוויון המגדרי בעידן ה-#metoo? כיצד הם מצליחים ללהטט בין יצירת חווית קולנוע נקייה לקהל ובין תוכניות לאנשי תעשיית הקולנוע?

כיצד מתמודדים פסטיבלים עם כמויות ענק של יצירות המתקבלות בערוץ ההגשה הפתוחה לכל, כיצד מפנים פסטיבלי סרטים מסורתיים מקום לסוגות היברידיות, ליצירות מציאות מדומה ולפרקים מסדרות טלוויזיה וסדרות רשת, וכיצד הם מושכים אליהם קהל צעיר.